open-index/open-wikipedia-markdown huggingface dataset:
SRI International

duimnael|SRI-gebou in Menlo Park, Kalifornië
**SRI International**, ook bekend as die **Stanford Research Institute (SRI**), is 'n Amerikaanse natuurwetenskaplike dinktenk in San Francisco.

Die Stanford Research Institute is in 1946 gestig en in samewerking met Stanford-universiteit. Dit is gebaseer in die klein dorpie Menlo Park, Kalifornië. Sedert 1970 is SRI administratief onafhanklik van hierdie universiteit en in 1977 het SRI International die amptelike naam geword.

Die instituut is bekend vir die ontwikkeling van die muis in 1964 en was een van die eerste nodes van die internet in 1969. Verder is die sterk-swak analise (SWOT-analise) wat algemeen gebruik word in die bestuurskunde by SRI ontwikkel.

## Eksterne skakel 
* Amptelike webwerf
Elandsrivier (Klipdrift)

:*Hierdie artikel handel spesifiek oor die Elandsrivier wat by die Klipdriftrivier aansluit. Vir ander riviere met dieselfde naam, sien Elandsrivier (meersinnig)*

Die **Elandsrivier** is 'n kleiner rivier in die Wes-Kaap, Suid-Afrika. Dit vloei saam met die Klipdriftrivier by 34.4673°S; 19.8941°O, in die dorpie Napier in die Overberg.
Looking Backward: 2000–1887

**Looking Backward: 2000–1887** is 'n utopiese wetenskapsfiksieroman deur Edward Bellamy, 'n joernalis en skrywer van Chicopee Falls, Massachusetts; Dit is die eerste keer in 1888 gepubliseer. Dit was die derde grootste besverkoper van sy tyd, na ''Uncle Tom's Cabin* en *Ben-Hur: A Tale of the Christ''. Dit het 'n groot aantal intellektueles beïnvloed, en verskyn in titels in baie sosialistiese geskrifte van die dag. "Dit is een van die min boeke wat ooit gepubliseer is, wat byna onmiddellik met verskyning 'n politieke massabeweging geskep het."

In die Verenigde State alleen is daar meer as 162 "Bellamy Clubs" gestig   om die idees van die boek te bespreek en te versprei. As gevolg van sy verbintenis tot die nasionalisering van private eiendom en die begeerte om die gebruik van die term "sosialisme" te vermy, het hierdie politieke beweging bekend geword as "Nasionalisme" – wat nie verwar word met die politieke konsep van nasionalisme nie. Die roman het ook verskeie utopiese gemeenskappe geïnspireer.

## Opsomming 
*Looking Backward: 2000-1887* gaan oor Julian West. Hy woon in Boston en is welgesteld. Hy sukkel om te slaap en het 'n hipnotiseur laat kom om sy probleem op te los. Op die vooraand van sy huwelik met Edith Bartlett, gebeur die weer: in die ondergrondse slaapkamer laat die hipnotiseur hom slaap. Hierdie keer slaap hy baie vas. Bo hom, tydens sy diep slaap, brand die huis af en word aanvaar dat hy gesterf het. 'n Nuwe huis word op dieselfde plek gebou. In die jaar 2000 woon 'n sekere dokter Leete in die huis en as hy 'n laboratorium in sy tuin wil bou, word die verborge kelder ontdek tydens die opknappingswerk, waarin Julian nog steeds in 'n soort koma-agtige toestand was. Die dokter lig hom in dat dit nou die jaar 2000 is en neem hom in sy gesin aan. Dit skep dan 'n spel van vraag en antwoord, wat die grootste deel van die boek uitmaak, oor hoe dit was en veral hoe dit nou 'is'. Hoe armoede opgelos is, hoe ekonomiese ongelykheid verdwyn het , hoe die agterstand van vroue opgehef is, ensovoorts. Dokter Leete artikuleer Bellamy se eie kritiek op die samelewing van die laat negentiende eeu en beskryf die 'nou' as die Utopia van die jaar 2000. Sommige utopiese dele van die boek het die waarheid geword, soos die Europese eenwording. Ander idees, soos die afskaffing van gevangenisse of die verdwyning van werkloosheid, het nie plaasgevind nie.

## Verwysings 
## Bron 
* Hierdie artikel is vertaal vanuit die Engelse Wikipedia
Elandsrivier (Noordwes)

:*Hierdie artikel handel spesifiek oor die Elandsrivier wat in Noordwes vloei. Vir ander riviere met dieselfde naam, sien Elandsrivier (meersinnig)*

Die **Elandsrivier** is 'n takrivier van die Krokodilrivier in Noordwes in Suid-Afrika. Dit vloei in die opvanggebied van die Limpoporivier.

## Oorsprong en roete 
* 
Die Elandsrivier se oorsprong is wes van Koster in Noordwes, en loop noordwaarts deur die dorp Swartruggens in die Lindleyspoortdam in. 'n Paar kilometer stroomaf van die damwal, swenk dit ooswaarts van Silwerkrans en vloei vir etlike kilometer in 'n oos-noordoostelike rigting deur die veld. Verder oos vloei dit reg suid van die Pilanesberg, skaars 1,5&nbsp;km van die buitenste omtrek van die antieke kraterformasie af.

Die Elands vloei hierna ooswaarts tot in die Vaalkopdam. Uiteindelik ongeveer 5 km stroomaf van die dam, sluit dit by die Krokodilrivier se linkeroewer aan. Die belangrikste sytakke van die Elands is die Kosterrivier, Selonsrivier en Hexrivier, met laasgenoemde wat by sy regteroewer by die Vaalkopreservoir aansluit.

## Monding 
* 5 km stroomaf van die Vaalkopdam by 

## Mynbou 
Daar is bedrywige platinummynbou, insluitend vir verwante elemente soos palladium, rodium, ruthenium, iridium en osmium, in die Elandsrivierkom, sowel as die goud, nikkel en koper wat in die erts teenwoordig is. Die enigste groot stad in die omgewing is Rustenburg. Sun City is tussen die Elandsrivier en die Pilanesberg geleë.

## Sytakke 
* Brakspruit naby Swartruggens
* Hexrivier naby Rustenburg

## Verwysings
Hof van Justisie van die Europese Unie

duimnael|left|150px

Die **Hof van Justisie van die Europese Unie** (Engels: **CJEU** *Court of Justice of the European Union*) is 'n instelling van die Europese Unie.

Die hof bestaan uit drie dele
#Die Europese Hof van Justisie (Engels: ECJ *European Court of Justice*)
#Die Algemene Hof (van die EU)
#Spesiale howe wat ingestel kan word
#:Die enigste voorbeeld is die Hof vir Amptenare sake wat in 2004 ingestel is.

Die Hof van Justisie van die Europese Unie is in 1952 gestig en het die missie om seker te stel "dat die wet gehandhaaf word" "in die interpretasie en toepassing" van die Europese Verdrae.

Dele van hierdie missie is:
#Om die wettigheid van die handelinge van die instellings van die EU na te gaan.
#Om te verseker dat die Lidstate die verpligtings onder die Verdrae nakom.
#Om die wet van die Europese Unie te interpreteer op versoek van die nasionale regbanke.

Elke lidstaat het sy eie taal/tale en regstelsel en die nasionale howe pas ook die Europese wetgewing toe. Die CJEU moet daarom die beginsel van die veeltaligheid volledig in uitvoering bring en beskik oor taalvoorsienings wat uniek in die wêreld is.

## Verwysings
Vlag van Koerdistan

Die **vlag van Koerdistan** (Koerdies: ئاڵای کوردستان, *Alaya Rengîn*, letterlik: "kleurvolle vlag") word deur die Koerde gebruik as ’n simbool vir hul strewe na onafhanklikheid. Dit is die amptelike vlag van die outonome streek Koerdistan in Irak. Dit is die etniese vlag van die Koerdiese volk en word as sulks deur hulle in alle streke van hul tuisgebied, Koerdistan, erken. Die vlag was in soortgelyke vorms die amptelike staatsvlag van die Republiek Ararat (1927–1930) en die Republiek Mahabad (1946–1947).

## Ontwerp 
350px|center|Konstruksietekening

### Kleure 
duimnael|Wapperende vlag van Koerdistan in die berge van Duhok, Noord-Irak
Die belangrikste kenmerk van die vlag is die gloeiende goue son-kenteken (*Roj* in Koerdies) in die middel. Die embleem se sonskyf het 21 strale, gelyk in grotte en vorm, met ’n enkele vreemde straal bo-op en die twee ewe strale onder. Die getal 21 is ’n heilige getal en verwys na hergeboorte/herlewing van die antieke en inheemse Koerdiese godsdiens, Jesiedisme, en sy moderne verskynings. Daarbenewens verwys die getal 21 na 21 Maart, wanneer Koerde en ander Irannese volke Nouruz, die begin van die lente, vier.

Die simbolisme van die kleure is soos volg:

## Geskiedenis 
Die vlag het sy eerste verskyning tydens die beweging vir Koerdiese onafhanklikheid van die Ottomaanse Ryk gemaak en lyk soos ’n vroeëre weergawe van die *Xoybûn* (*Khoyboon*) organisasie wat betrokke was by die Araratrebellie van 1930, en is gehys deur die kortstondige Republiek Ararat vanaf 1927 tot 1931. Die vlag het in 1932 toe in die media weer verskyn, een van sy ontwerpers het dit as ’n rooi, wit en groen met ’n son in die sentrum beskryf. ’n Soortgelyke vlag is later deur die Sowjet-ondersteunde Republiek Mahabad in 1946 gebruik.

## Moderne aanpassing aan internasionale vlagstandaarde 
Die vlag het in die 1990's in Koerdiese media soos MED TV, Kurdsat, Kurdistan TV en hul affiliasies-programme verskyn met die vlag wat dikwels voorkom in hul uitsendings, sodat dit 'n simbool vir Koerdiese nasieskap kon word. In 1998 is ’n dokument oor die nasionale vlag se aanpassing by internasionale vlagstandaarde deur Mehrdad Izady en Bijhan Eliasi uitgewerk. (1816–1835)
Lêer:Flag of kurdistan-1922 1924.svg| Vlag van die Koninkryk Koerdistan

## Sien ook 
## Verwysings 
## Eksterne skakels 
*  Kurdistan by *Flags of the World*
Magnús Scheving

**Magnús Örn Eyjólfsson Scheving** (* 10 November 1964) is 'n akteur en vervaardiger vanaf Ysland.

## Verwysings
## Eksterne skakels
*
Europese Raad

duimnael|left|Die Europese Raad in 2011|400px
Die **Europese Raad** is 'n liggaam wat die Europese Unie (EU) se gehele politieke rigting en prioriteite definieer. Dit bestaan uit die regeringshoofde van die 28 lidstate tesame met die President van die Europese Raad en die President van die Europese Kommissie. Die gevolmagtigde van die Unie vir buitelandse sake en sekuriteitsbeleid (met ander woorde die minister van buitelandse sake van die EU) neem ook aan vergaderings deel. Die Europese Raad is in 1975 as 'n informele spitsberaad gestig en is in 2009 met die inwerkingtreding van die Verdrag van Lissabon tot instelling geformaliseer. Die huidige president van die Europese Raad is Charles Michel, voormalige Eerste Minister van België.

Die Europese Raad moet nie met die Raad van die Europese Unie verwar nie. Die laaste instelling word ook die Raad van Ministers genoem en bestaan uit 'n wisselende keuse uit nasionale ministers wat 'n bepaalde werkgebied verteenwoordig en Europese wetgewing op hierdie gebied voorberei. Hulle het amptelik 'n wetgewende taak in teenstelling tot die Europese Raad wat slegs die breër raamwerk vir Europese eenwording verskaf.

## Geskiedenis 
Tot en met 1973 is daar deur die hoogste ampsdraers van die Europese Gemeenskappe spitsberade oor die toekoms van Europa gehou wanneer hulle dit nodig geag het. Die Europese Raad is tydens 'n byeenkoms in Parys in Desember 1974 (waarvan die Franse president Valéry Giscard d'Estaign die voorsitter van was) gestig, welke voortaan reëlmatig byeen sou kom. Op 11 Maart 1975 word die eerste vergadering van die Europese Raad in Dublin gehou. Aanvanklik vergader die raad twee keer per jaar; en sedert 1996 vier keer per jaar. Sedert Oktober 2003 word alle sittings in Brussel gehou. Die staat wat die voorbereidings van die agenda van die Raad van Ministers uitvoer, wissel twee keer per jaar, en tot 2009 is die staats- of regeringsleier van dié land outomaties ook die Europese Raad se voorsitter. Die laaste wisselende voorsitter was Fredrik Reinfeldt, die eerste minister van Swede, te wete die land wat in die tweede helfte van 2009 die roterende voorsitterskap beklee het. Sedert 2009 is daar egter 'n permanente president van die Raad, hoewel die land wat die voorbereidings vir die Raad van Ministers tref steeds twee keer per jaar wissel.

## Verwysings
Vlag van Oos-Turkestan

Die **vlag van Oos-Turkestan**, **Oeigoeristan** of **Oos-Turkmenistan**, ook bekend as **Kök Bayraq** (Oeigoers: كۆك بايراق, Көк Байрақ, letterlik: "blou banier") is op 12 November 1933 deur die Oos-Turkestaanse regering goedgekeur. Dit is ’n simbool van die Oos-Turkestaanse onafhanklikheidsbeweging wat vir die selfbeskikking van die Chinese outonome gewes Xinjiang – soms Oos-Turkestan of Oeigoeristan genoem – pleit.

[duimnael|links|Die vlag van Oos-Turkestan langs die [vlag van Turkye in Istanboel]]
Die vlag lyk baie soos die Turkse vlag, insluitende ’n ster en sekelmaan wat die historiese Tengriisme verteenwoordig. Die blou kleur verwys na die Gökturke, ’n groep van antieke nomadiese Turkse volke. Gökturke kan vertaal word as "Hemelse Turke". Soos die vlag van Tibet is die vlag van Oos-Turkestan weens die Oeigoere se strewe na onafhanklikheid in die Volksrepubliek China verbied en die besit of vertoning daarvan sal erg bestraf kan word. In teenstelling daarmee word die Oos-Turkestaanse vlag by pro-Oeigoerse optogte in die Republiek China op Taiwan gebruik.

## Ontwerp 
duimnael|Die president van die eerste Oos-Turkestaanse Republiek, Khoja Niyaz, voor die vlag in Januarie 1934
[duimnael|Die vlag van Oos-Turkestan in [München, Duitsland]]

350px|senter|Konstruksietekening

### Kleure 
In ’n RGB-kleurruimte bestaan die blou kleur van die Oos-Turkestaanse vlag uit 101/183/255 (dec); in heksadesimale kleurkode #65B7FF. In ’n CMYK-kleurruimte bestaan dit uit 58% siaan, 19% magenta, 0% geel en 0% swart. Die blou van die vlag word algemeen as hemelblou beskryf.

Die kleurskema word hieronder gelys:

## Soortgelyke vlae 

Lêer:Flag of Algeria.svg|  Vlag van Algerië
Lêer:Flag of the Sahrawi Arab Democratic Republic.svg|  Vlag van die Arabiese Demokratiese Republiek Sahara
Lêer:Flag of Azerbaijan.svg|  Vlag van Azerbeidjan
Lêer:Flag of the Comoros.svg|  Vlag van die Comore-eilande
Lêer:Flag of Hatay.svg|  Vlag van Hatay (1938–1939)
Lêer:Flag of Libya.svg|  Vlag van Libië
Lêer:Flag of Malaysia.svg|  Vlag van Maleisië
Lêer:Flag of Mauritania.svg|  Vlag van Mauritanië
Lêer:Flag of the Ottoman Empire (1844–1922).svg|  Vlag van die Ottomaanse Ryk (1844–1923)
Lêer:Flag of Pakistan.svg|  Vlag van Pakistan
Lêer:Flag of Cyrenaica.svg|  Vlag van Sirenaïka (1949–1951)
Lêer:Flag of Tunisia.svg|  Vlag van Tunisië
Lêer:Flag of the Turkish Republic of Northern Cyprus.svg|  Vlag van die Turkse Republiek van Noord-Siprus
Lêer:Flag of Turkey.svg|  Vlag van Turkye

## Sien ook 
* Vlag van Hongkong
* Vlag van Macau
* Vlag van Tibet
* Vlag van die Republiek China
* Vlag van die Volksrepubliek China

## Verwysings 
## Eksterne skakels 
*  Uighuristan by *Flags of the World*
Patrick Dixon

**Patrick Dixon** (1957) is 'n skrywer en besigheidskonsultant, wat dikwels beskryf word as 'n futuris en voorsitter van die tendense vir die voorspelling van die maatskappy Global Change Ltd. Hy is ook stigter van die internasionale Vigsagentskap ACET en voorsitter van die ACET International Alliance. In 2005 is hy as een van die 20 mees invloedryke lewende  sakedenkers beskou deur Thinkers 50 ('n privaatopname wat in The Times gepubliseer is). Dixon is ook in die *Independent on Sunday* se 2010-"Gelukkige lys" ingesluit, met verwysing na ACET en sy ander werk wat die stigma van VIGS aanspreek.

## Mediese loopbaan 
Patrick Dixon studeer in die Mediese Wetenskappe aan King's College, Cambridge en studeer verder by Charing Cross Hospitaal, Londen.

## Tendens analise, besigheidskonsultasie en skryfwerk 
Patrick Dixon adviseer nou groot maatskappye in baie verskillende nywerhede oor tendense, strategie, risikobestuur en geleenthede vir innovasie, en gee jaarliks voordragte aan sakeleiers tydens korporatiewe geleenthede.

Sedert die 1990's het Dixon 15 boeke geskryf wat 'n wye verskeidenheid kwessies en makro-tendense aanspreek, insluitende sosiale media, multikanaalbemarking, verbruikersverskuiwing, demografie, groei van opkomende ekonomieë, gesondheidsorg, biotegnologie, sosiale kwessies, volhoubaarheid, politiek en sake-etiek.

## Persoonlike lewe 
Dixon is getroud met Sheila, met vier volwasse kinders insluitende die popkunstenaar Paul Dixon (bekend as fyfe, voorheen David's Lyre), en woon in Londen waar die familie in die plaaslike kerk- en gemeenskapslewe aktief is.

## Boeke 
* *The Truth about AIDS* – Kingsway / ACET International Alliance 1987, 1989, 1994, new edition 2004
* *AIDS and Young People* – Kingsway 1989
* *AIDS and You* – Kingsway / ACET Int. All. 1990, 2004
* *The Genetic Revolution* – Kingsway 1993, 1995
* *The Rising Price of Love* – Kingsway 1994
* *Signs of Revival* – Kingsway 1994, 1995
* *Out of the Ghetto* – Word 1995
* *The Truth about Westminster* – Kingsway 1995
* *The Truth about Drugs* – Hodder 1996
* *Cyberchurch* – Kingsway 1996
* *Futurewise* – Harper Collins 1998, 2001, Profile Books 2003, reprinted 2004, 2005, 4th edition 2007
* *Island of Bolay* – Harper Collins 2000 – riller
* *Building a Better Business* – Profile Books 2005
* *Sustainagility* – Kogan Page 2010

## Verwysings 
## Bron 
* Hierdie artikel is vertaal vanuit die Engelse Wikipedia

## Eksterne skakels
Hutu

Die **Hutu** of **Abahutu** vorm 'n sosiale groep (kaste), inheems aan die Groot Mere-streek van Oos-Afrika, wat weens koloniale magspolitiek as 'n etniese groep misverstaan word. Hulle vorm die grootste etniese groep in beide Burundi en Rwanda, waar hulle saam met die Tutsi en die Twa bly. Daarbenewens leef Hutu in aangrensende streke van die Demokratiese Republiek die Kongo en Tanzanië. Hulle praat Kirundi in Burundi of Kinyarwanda in Rwanda, twee Bantoetale binne die Niger-Kongo-taalfamilie, as moedertaal. Bykomende lingua franca-tale wat hulle gebruik, sluit in Engels, Frans en Swahili, onderskeidelik amptelike tale van hul tuislande.

duimnael|links|Hutu en ander Rwandese kinders in die Virunga Nasionale Park
Voor die kolonisering van Rwanda en Burundi het die sosiale groepe Tutsi, Hutu en Twa langs mekaar geleef, waar die sosiale struktuur in hierdie rangskikking die sosiale status bepaal het. Terwyl die Tutsi oorwegend veeboere en die Twa jagter-versamelaars was, het die Hutu veral landbou beoefen en die bevolkingsmeerderheid gevorm. Die sosiale groepe het 'n vertikale deurlaatbaarheid gehad; byvoorbeeld, deur die aankoop van vee kon 'n mens die sosiale hiërargie opklim. Eers met die koms van die Europese koloniale magte, die Duitse Keiserryk en later België en die Verenigde Koninkryk, het die onderskeiding tussen Hutu en Tutsi belangrik geword en is derhalwe amptelik vasgelê. 1934 was die kriteria die omvang van 'n mens se aantal beeste: Dié met meer as tien beeste was 'n Tutsi en dié met minder was 'n Hutu. Hierdie stelsel het die koloniale magte in staat gestel om 'n inheemse elite te vorm, wat die ander gedeelte van die bevolking kon beheer, veral ten gunste van die koloniale mag se beleid. Hierdie etnologies omstrede indeling van die samelewing het tot erge konflikte tussen die Tutsi-minderheid en die Hutu-meerderheid gelei, wat na die onttrekking van die koloniale magte uiteindelik uitgebreek en tot langdurige gewelddadige konfrontasies met verskeie massamoorde van die ander groep gelei het. Die bloedigste hiervan is die Rwandese volksmoord van 1994, vanaf 7 April tot 15 Julie is tussen 500&nbsp;000 en 1&nbsp;000&nbsp;000 Tutsi, moderate Hutu en Twa deur ekstremistiese Hutu vermoor. Soortgelyke konflikte sluit verskeie volksmoorde in Burundi en gewelddadige aanvalle in die oostelike Demokratiese Republiek die Kongo in.

## Verwysings 
## Verdere leesstof 
*  
*  

## Eksterne skakels 
*
Twa

Die **Twa** (enkelvoud: *Omutwa* of *Mutwa*, meervoud: *Batwa*) is 'n pigmeë-volk inheems aan die Groot Mere-streek van Sentraal-Afrika, wat algemeen as die oudste bevolking van dié gebied beskou word, hoewel hulle nou 'n Bantoekaste vorm. Hulle vorm die kleinste etniese groep in beide Burundi en Rwanda, waar hulle saam met die Hutu en die Tutsi bly. Daarbenewens leef Twa in aangrensende streke van die Demokratiese Republiek die Kongo, Tanzanië en Uganda. Hulle praat Kirundi in Burundi of Kinyarwanda in Rwanda, twee Bantoetale binne die Niger-Kongo-taalfamilie, as moedertaal. Bykomende lingua franca-tale wat hulle gebruik, sluit in Engels, Frans en Swahili, onderskeidelik amptelike tale van hul tuislande.

duimnael|links|Vlag van die Twa
duimnael|links|Twa-groepe volgens Hewlett & Fancher
Volgens ramings bly sowat 80&nbsp;000 Twa in die Groot Mere-streek, waarmee hulle een van die kleiner groepe vorm. Hulle is egter die oudste groep in die streek en het nog voor die koms van die Hutu, Tutsi en ander daar gevestig. Die Twa is tradisionele jagter-versamelaars, maar hierdie leefwyse word al hoe minder. Een rede is die ontbossing in hul tradisionele gebiede, waardeur hulle gedwing is om ander bedrywighede soos pottebakkery uit te oefen. Maar hul tradisionele leefwyse woord ook deur die toenemende verstedeliking bedreig.

## Verwysings 
## Verdere leesstof 
*  

## Eksterne skakels 
*
Jane Duncan (akademikus)

**Jane Duncan** is 'n akademikus en aktivis. Sy is 'n professor in Digitale Samelewing wat 'n Britse Akademie Globale Professorskap beklee, wat fokus op die versterking van openbare toesig oor intelligensiegedrewe toesig. Voor dit was sy 'n professor in die Departement Kommunikasie en Media aan die Universiteit van Johannesburg. Tussen 2018 en 2020 was sy hoof van die Departement Joernalistiek, Film en Televisie aan UJ. Sy het 'n PhD van die Wits Skool vir die Kunste, Universiteit van die Witwatersrand, sowel as 'n MA, Honneurs en BA in Beeldende Kunste van dieselfde universiteit.

Sy het 'n Baccalaureus artium sowel as honneurs- en meestersgrade aan die Universiteit van die Witwatersrand behaal en in 2007 'n doktorsgraad aan Wits se Skool vir die Kunste. Haar tesis is getiteld: ''"Nasiebou en globalisering in die visuele kunste: 'n Gevallestudie van kunsprojekte van die Groter Johannesburg Metropolitaanse Raad"* 

Sy het sedert die stigting in 1994 by die Instituut vir die Vryheid van Uitdrukking (IVU) in Johannesburg gewerk en was direkteur van 2001 tot middel 2009. Sy was ook koördineerder van die IVU se voorgangerorganisasie, die *Anti-sensuuraksiegroep*. Sy het ook by die Funda-sentrum in Soweto gewerk en daarna in die Afrika-kultuursentrum in Newtown, Johannesburg. Sy is ook die voormalige *Highway Africa Chair of Media and Information Society'' aan Rhodes-universiteit.

Sy werk aan kwessies van mediavryheid en doen navorsing oor aspekte van mediabeleid en die kruising tussen media en die inligtingsgemeenskap.

## Geselekteerde publikasies 
'n Seleksie van die boeke en joernaalartikels wat sy gepubliseer het:
*
*
* 
*
*
*
*
*
* 

Ducan het verskeie artikels vir nuusmedia en ander organisasies geskryf:
*
*

## Verwysings 
## Eksterne skakels 
* Personeelprofiel aan die Universiteit van Johannesburg 
* Personeelprofiel aan die Rhodes-Universiteit (argief)
* Vryheid van Uitdrukking Instituut 
* Jane Duncan op *GoogleScholar*
Familjen

**Johan Tommy Karlsson** (gebore 10 April 1976), verhoognaam **Familjen** (Afrikaans: *Die familie*) is 'n Sweedse techno-/elektropopkunstenaar.

## Diskografie 
### Albums 
* 2007: *Det snurrar i min skalle*
* 2008: *Huvudet i sanden*
* 2010: *Mänskligheten*
* 2012: *Allt På Rött*
* 2018: *Kom*

### EP's 
* 2006: *Familjen EP*

### Enkelspelers 
* 2006: "Första/Sista"
* 2006: "Hög luft"
* 2007: "Kom säger dom"
* 2007: "Det snurrar i min skalle"
* 2007: "Huvudet i sanden"
* 2010: "När planeterna stannat"

;Ander
* 2014: Göra slut med gud (van *Så mycket bättre* - Seisoen 5 - Ola Salo-dag)
* 2014: Regn hos mig (van *Så mycket bättre* - Seisoen 5 - Orup-dag)

## Verwysings 
## Eksterne skakels 
*
Gestemde massademper

[duimnael|Gestemde massademper in die [Taiwanese wolkekrabber Taipei 101]]
duimnael|Ligging van die demper in Taipei 101
'n **Gestemde massademper** of **tuned mass damper** (TMD) is 'n stelsel wat die trillings van 'n hoë gebou demp. Die trillings word gedemp met behulp van 'n reuse gewig wat teen die trillings wat die gebou maak moet inwerk. Die trilling van 'n gebou (hoofsaaklik wolkekrabbers) kan verskeie oorsake hê, soos windkrag, of aardbewings. San Francisco het ook vele geboue met sodanige beskermingskonstruksie.
duimnael|links|Animasie wat die beweging in 'n wolkekrabber en die trillingdemper se funksie aantoon

## Sien ook
* Taipei 101
Holrivier (Elands, Oos-Kaap)

:*Hierdie Holrivier sluit by die Elandsrivier, Oos-Kaap aan. Vir ander riviere met dieselfde naam, sien die dubbelsinnigheidsbladsy by Holrivier.*

Die **Holrivier** is 'n rivier wat in die Oos-Kaap van Suid-Afrika vloei.

## Monding 
* Elandsrivier 

## Eksterne skakel 
* Google-kaart van die Holrivier se monding by Geonames.org (cc-by)

## Verwysings
Taipei 101

|}
|- id="89"
| id="90" |

|}
|}
Die **Taipei 101** is 'n wolkekrabber in die Taiwanese hoofstad Taipei. Die toring is op 31 Desember 2004 geopen. Met 'n hoogte van 508 meter (sonder antenne 449 meter) was dit tot Julie 2007 die hoogste gebou ter wêreld, waarna dit in hoogte oortref is deur die 2010-geopende Burj Khalifa.

## Planne en konstruksie 
Oorspronklik sou die gebou slegs 66 verdiepings hoog wees. Die bedoeling van die ontwerp was om 'n toring te bou wat as simbool van welvaart en voorspoed van die finansiële gebied in Taipei sou staan. Die bouwerk het op 13 Januarie 1998 begin, waarna besluit word om die gebou te verhoog tot 101 verdiepings. Die konstruksie word erg vertraag weens dié besluit. Nog later tref 'n aardbewing Taipei en omgewing met 'n krag van 6,8 op die richterskaal. Twee hyskrane val om, met vyf sterfgevalle en 'n sewe maande vertraging in bouwerk. Die bopunt word op eindelik 1 Julie 2003 bereik.

Elk jaar word daar volgens tradisie Chinese vuurwerk afgevuur vanaf Taipei 101. Met die toring se opening op oujaarsaand was dit ook die geval. Onder die aanwesiges was onder andere burgemeester Ma Ying-jeou.

## Strukturele feite 
links|duimnael|Ligging van die gestemde massademper in die toring
links|duimnael|Die belangrikste gestemde massademper bo in Taipei 101
Taiwan lê op die grens van twee tektoniese plate waar aardbewings gereeld voorkom, daarom was dit nodig om spesiale maatreëls te tref by die bou van Taipei 101 om dié natuurkragte te weerstaan. Daarvoor het die argitek 'n ontwerp gekies met 'n gestemde massademper, 'n reusagtige bolvormige gewig (byna 800 ton) in die top van die gebou wat in 'n teenoorgestelde rigting beweeg tydens trillings. Die gewig van die bol absorbeer 'n deel van die bewegingsenergie van die gebou wanneer sulke trillings voorkom, byvoorbeeld tydens windstorms of aardbewings.

Die hysers in die gebou behoort tot die vinnigstes ter wêreld, hulle beweeg teen 60,5 km/h na bo en daal met 'n snelheid van 36,6 km/h. Die hysers is toegerus met 'n eie drukstelsel en noodremme, die kostes per hyser bedra om en by VS$2 miljoen.

Die ontwerp van die gebou is sterk beïnvloed deur die leer van Feng Shui. Die belangrikste vorm wat herken word in die geboustruktuur is die pagode.

## Bronne
Hans-Gert Pöttering

**Hans-Gert Pöttering** (15 September 1945 Bersenbrück, Nedersakse, Duitsland - ) is 'n Duitse en -veral- Europese politikus. Hy was van Januarie 2007 tot Julie 2009 president van die Europese Parlement.

Pöttering behaal in 1974 sy doktoraat regskunde en werk aan die universiteit van Osnabrück. In 1994 betree hy die Europese politiek en word die leier van die werkgroep van die EVP wat die voorbereidings van die Verdrag van Amsterdam tref en vanaf 1996 is hy die leier van die werkgroep van die Uitbreiding van die EU voorberei. Van 1999 tot 2007 is hy die fraksievoorsitter van die EVP-ED, die Europese Volksparty – Europese Demokrate, die christendemokrate in die EP.  In 2007 word hy as president van die EP verkies en bly tot Julie 2009 in hierdie amp. Sedert Julie 2014 is hy erelid van die EP, nadat hy ná 35 jaar afgetree het.

Sy loopbaan kan ongewoon genoem word omdat hy vanaf die begin 'n Europese pleks van 'n Duitse politikus geword het. In 1979 was dit 'n ongewone keuse vir iemand wat net 34 jaar oud was. In daardie tyd het mense gesê dat Europa net vir "oupas" was: vir politici wat reeds in die landelike politiek hulle rol gespeel het, of geprobeer het om dit te speel. Pöttering het 'n groot bydrae gelewer om die verskeie nasionale groepe binne dit EVP tot een Europese geheel te maak en daarmee die eenwording en die posisie van die Europese Parlement te versterk.

## Verwysings
De Havilland Venom

Die **De Havilland Venom** was 'n straalvliegtuig wat deur de Havilland in Brittanje gebou was as 'n vervanging van die *De Havilland Vampire*. Die vliegtuig was 'n vegter/bomwerper. Dit was eers die *Vampire FB.8* genoem maar moes wesenlik verander word om die nuwe *Ghost*motor te kon gebruik en was sodoende die *Venom* genoem.

Die eerste produksie eenheid, die FB.1, is in Desember 1951 afgelewer aan die Britse Lugmag. Daar is 'n uitskietstoel toegevoeg en dié model staan as die FB.4 bekend. Daar was op die ou einde 19 eskaders van die Britse Lugmag toegerus met die vliegtuig. Die vliegtuig het in Duitsland, Indië en die Verre Ooste diens gedoen. Die vliegtuie gebaseer in Duitsland was deel van die Weste se verdediging strategie tydens die Koue Oorlog. 

Van die vliegtuie was in Switserland gebou onder lisensie waar van hulle diens gedoen het tot in die 1980's. Brits-vervaardigde modell is uitgevoer na Irak en Venezuela.

'n Tweesitplek nagvegter is ook gebou wat toegerus was met radar wat in enige weer gebruik kon word. Dié model, die NF.2, is in 1953 in die Britse Lugmag in diens gestel. Die nagvegter het egter nie oor uitskietstoele beskik nie omrede die radar toerusting soveel spasie in beslag geneem het. Die kajuit se dak was swaar, het met skarniere gewerk en was moeilik om oop te maak. Model NF.3 was toegerus met 'n Amerikaanse radar en 'n kajuit dak wat vinnig kon oopmaak.

Die *de Havilland Sea Venom FAW Mk 20* was 'n vliegtuig wat ontwikkel was vir die Britse Vloot. Dit was ontwerp as 'n vegvliegtuig, toegerus met radar wat in alle weerstoestande kan vlieg. Hierdie vliegtuig het die gaping gevul tussen die suierenjin *Sea Hornet* en die *Sea Vixen* wat nog in ontwikkeling was. Latere ontwikkeling het gelei tot die modelle FAW Mk21 en 22. Die Australiese Vloot het ook die *Sea Venom* gebruik. Die Franse SNCASE het 'n herontwerpte *Sea Venom*, wat ook 'n enkelsitplek model vir die Franse Vloot insluit, gebou. Hulle het dit die *Aquilon* genoem. Van die Britse Vloot se ''Venom's* was tesame met die Britse Lugmag se *Venom's* in aksie tydens die Suezkanaal krises in 1956.

## Tegniese besonderhede 
## Bron 
* Crosby, Francis: *THE WORLD ENCYCLOPEDIA OF FIGHTERS & BOMBERS''. 2015.
3200 Faëton

**3200 Faëton** (Engels: *3200 Phaethon*) word as 'n aktiewe asteroïed beskou, hoewel sy herkoms onseker is. Dit is in 1983 ontdek. Dit het 'n seldsame blou kleur, 'n lae albedo (0,07) en 'n sterk elliptiese wentelbaan wat van digby die son tot buite Mars se wentelbaan strek. Hierdie baan lyk soos 'n komeet s'n, maar in teenstelling met komete vorm Faëton geen koma, 'n wolk van stof en gas, nie.

Faëton kan ook tot naby die Aarde kom. Dit het in 1974 gebeur en weer op 16 Desember 2017, toe dit 10,3 miljoen kilometer van ons planeet af verbygeskeer het. Die blou kleur is waarskynlik die gevolg van die hoë temperatuur (800&nbsp;oC) waaraan Faëton in die nabyheid van die son blootgestel word. Faëton se wentelbaan kom ooreen met die bane van die Geminides, wat in Desember altyd vir 'n meteoorreën sorg. Daar word vermoed dat Faëton dit veroorsaak. 

## Japannese sending
Die Japannese ruimtevaartorganisasie JAXA het planne vir 'n sending in 2028 om die DESTINY+-ruimtetuig by Faëton te laat verbyvlieg. 

## Verwysings
Douglas A-3 Skywarrior

Die **Douglas A-3 Skywarrior** was 'n strategiese bomwerper wat die Amerikaanse Vloot gebruik het op hul vliegdekskepe. In die laat 1940's was die Amerikaanse Vloot besig met die ontwikkeling van 'n nuwe klas vliegdekskip, die Forrestalklas. Dit was op daardie stadium geag 'n supervliegdekskip te wees. Dié vliegdekskip kon baie groter vliegtuie hanteer en het aan die Amerikaanse Vloot 'n geleentheid gebied om hulle slaankrag aansienlik te verbeter. Hulle het 'n versoek gerig vir groter strategiese bomwerpers om op die nuwe supervliegdekskip te gebruik en Douglas het vorendag gekom met die A3D wat met 'n gewig van 31,780 kg die wêreld se grootste en swaartse vliegtuig was wat op 'n vliegdekskip gebruik is. Die prototipe XA3D-1 het sy nooiensvlug op 28 Oktober 1952 voltooi en is die Amerikaanse Vloot se eerste tweemotorige bomwerper wat kernwapens kon dra.

Die kernkrag aspek van die ontwerp was interessant en moeilik aangesien besonderhede oor die bomme 'n geheim was. Die ontwerpers moes raai ten opsigte van die gewig en vorm van die bom. Die vliegtuig was ontwerp om 'n bomvrag van 5 448kg te kan dra. Ook moes die bomvrag bereikbaar wees vanaf die kajuit sodat die bemanning die bom kan bereik en dit aanskakel of laai tydens die vlug.

As gevolg van die grootte van die vliegtuig het dit gou die bynaam *Walvis* gekry van die bemannings. In 1962 is die amptelike naam verander na die A-3. Die eerste produksie model het oor 'n radar beheerde stertskiettoring beskik en 'n bemanning van drie gedra. Die vloot se *Heavy Attack Squadron One* was die eerste eskader wat toegerus was met die vliegtuig in 1956. Hulle het ook deelgenaam aan konvensionele bombardering sendings in Noord- en Suid-Viëtnam. Daarna was die vliegtuig aangepas en gebruik as vliegdek gebaseerde brandstoftenkers. Sommige het deelgenaam aan verkennings togte oor die Ho Chi Minh weg.

Soos tegnologie verbeter en die vliegtuig se oorspronklike rol uitgedien geraak het, is dit aangepas om in ander rolle gebruik te word. Dit was gebruik vir elektroniese teenmaatreëls, fotografiese verkenning, opleiding en ook as 'n BBB vervoermiddel. Sommige het in die 1991 Golfoorlog nog diens gedoen.

Daar was ook 'n model ontwikkel vir die Amerikaanse Lugmag en was die *Destroyer* genoem en bekend gestaan as B-66. Dit was ontwerp om as bomwerper, in  fotografiese verkenning, elektroniese teenmaatreëls en weer verkenning gebruik te word. Dit het in die Viëtnamoorlog diens gedoen.

## Tegniese besonderhede 
## Bron 
* Crosby, Francis: *THE WORLD ENCYCLOPEDIA OF FIGHTERS & BOMBERS*. 2015.
Jacques Delors

**Jacques Delors** (20 Julie 1925 in Parys - 27 Desember 2023) was 'n Franse en Europese politikus. Hy is veral bekend as President van die Europese Kommissie (1985- 1995) en die argitek van die enkele interne mark en die invoering van die Europese Unie.

Delors besit 'n graad in ekonomie van die Sorbonne universiteit in Parys (1945) en werk van 1945 tot 1962 vir die *Banque de France* die nasionale bank van Frankryk en is van 1973 - 1979 lid van die bank se raad van advies. Sy loopbaan in die politiek begin in 1969 wanneer hy raadgewer van die Eerste Minister word. Hy is lid van die PSF, die sosialistiese party van Frankryk en is van 1979 - 1981 lid van die parlement. Van 1981 - 1984 dien hy as minister van ekonomie en finansies en probeer die  Franse ekonomie weer te laat opbloei. 

## Europa 
In 1985 word hy President van die Europese Kommissie van wat toe nog die Europese Gemeenskappe genoem word. Hy sal twee volle ampstermyne dien tot 1995. In hierdie tyd is die EG 'n verwarrende en min doeltreffende versameling van veral intergoewermentele organisasies. Daar is politici in Europa soos Altiero Spinelli wat probeer om hierdie situasie te verbeter. In 1984 is daaroor die Spinelli-plan in die Europese Parlement aangeneem. Delors is die argitek van die Enigste Europese Akte (1987) wat gedeeltes van die Spinelli-plan verwesenlik. Die verlammende werking van kompromis van Luxemburg word grotendeels opgehef. die grondslag word gelê vir die enkele interne mark wat in 1993 verwesenlik word. Dit is baie belangrik vir die ekonomie van Europa. Die verskeie instellings van die Europese Gemeenskappe word vereen  in die Europese Unie.

### Die sosiale beleid 
Delors het die Anglo-Amerikaanse ekonomiese en sosiale beleid van Thatcher en Reagan teengestaan. Hy wil dat die verdieping van die Europese eenwording 'n "sosiale hoofstuk" bevat wat werkende mense behoed vir hoë werkloosheid en 'n verarming van die armes en verryking van die rykes. Hy besef dat die Verenige Koninkryk dalk sulke ontwikkelings onaanvaardbaar sal vind en die EU sal wil verlaat. Hy sê:

### Die euro 
Delors kan as een van die belangrikste argitekte van die invoering van die euro in 1999 beskou word. In 2011 gee hy nogtans toe dat belangrike foute gemaak is by die invoering van die Europese munt, wat die ekonomiese krisis van die jare 2010s het help veroorsaak. Dit het byvoorbeeld lande soos Italië en Griekeland in staat gestel om (te) groot staatskulde te maak wat die euro se voortbestaan bedreig het. 

## Verwysings
Doringrivier

**Doringrivier** is die naam van verskeie riviere en spruite in ses van die provinsies van Suid-Afrika:

# Doringrivier (spruit in Wes-Kaap, lat -34,12, long 20,53), 
# Doringrivier (spruit in Wes-Kaap, lat -33,68, long 21,09), 
# Doringrivier (spruit in Wes-Kaap, lat -33,55, long 20,35), 
# Doringrivier (spruit in Oos-Kaap, lat -32,97, long 24,24), 
# Doringrivier (spruit in Oos-Kaap, lat -32,70, long 24,61), 
# Doringrivier (spruit in Oos-Kaap, lat -32,10, long 25,32), 
# Doringrivier (spruit in Oos-Kaap, lat -31,71, long 25,97), 
# Doringrivier (spruit in Oos-Kaap, lat -31,57, long 25,95), 
# Doringrivier (spruit in Limpopo, lat -24,36, long 29,36), 
# Doringrivier (spruit in Limpopo, lat -23,11, long 30,07), 
# Doringrivier (rivier in Wes-Kaap, lat -34,10, long 20,96), 
# Doringrivier (rivier in Wes-Kaap, lat -33,71, long 22,16), 
# Doringrivier (rivier in Wes-Kaap, lat -33,63, long 22,31), 
# Doringrivier (rivier in Wes-Kaap, lat -33,51, long 22,58), 
# Doringrivier (rivier in Wes-Kaap, lat -33,14, long 21,60), 
# Doringrivier (rivier in Oos-Kaap, lat -31,49, long 27,33), 
# Doringrivier (Vrystaat), 
# Doringrivier (Noordwes), 
# Doringrivier (Noord-Kaap), 
# Doringrivier (Breederivier, Wes-Kaap), 
# Doringrivier (Bergrivier, Wes-Kaap), 
# Doringrivier (Olifants, Weskus), 
# Doringrivier (Soutrivier, Namakwaland),
The Gulag Archipelago

**The Gulag Archipelago** (Russies: **Архипела́г ГУЛА́Г**, Afrikaans: **Die Goelag-argipel**) is 'n roman deur die Russiese skrywer Aleksandr Solzhenitsyn. Die boek gaan oor die dwangarbeidskampe vir andersdenkendes wat vervolg word deur die Sowjetregime van die jare ná die Tweede Wêreldoorlog. Alhoewel vonnisse (wat wissel van maande tot jare) van andersdenkendes volgens die Sowjetstrafreg grondig is, is daar baie kritiek dat 'n groot deel van die vervolgde andersdenkendes onskuldig is aan enige werklike misdaad.

Die boek self is in die tydperk tussen 1958 en 1968 as 'n ooggetuieverslag deur Solzhenitsyn geskryf. Solzhenitsyn is oor 'n tydperk van 8 jaar vanaf 1945 tydens die leierskap van Josef Stalin aangehou. Die boek is onwettig versprei as 'n samizdat-werk in die Sowjetunie en word in die Weste in 1973 in Parys gepubliseer. In Rusland is die boek eers in 1989 amptelik uitgereik.

Die titel van die boek verwys na die geïsoleerde "eilande" van kampe wat oor die Sowjetunie versprei is. Goelag kom van die Russiese akroniem vir Главное управление исправительно-трудовых лагерей (*Glawnoje Oeprawlenije isprawitelno-troedowich Lagerje*), "hoofadministrasie vir straf- en arbeidskampe". Laasgenoemde was die liggaam wat die kampe bestuur het.

## Impak op die samelewing 
Die boek word beskou as een van die invloedrykste boeke van die twintigste eeu. In die Weste is die dwangarbeidskampe deur baie van die Kommunistiese partye beskou as 'n afwyking wat deur Stalin veroorsaak is, eerder as inherent aan die Sowjetregime. In sy boek verduidelik Solzhenitsyn egter dat Wladimir Lenin die stelsel reeds aan die begin van die vestiging van die Sowetunie gevestig het.

*Die Goelag-argipel* word nou ook algemeen beskou as deel van die wêreldliteratuur en is in 1999 opgeneem in Le Monde se 100 boeke van die eeu.

## Verwysing 
## Bron 
* Hierdie artikel is vertaal vanuit die Nederlandse Wikipedia
Geodia anceps

***Geodia anceps*** is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem. 

Die spons behoort tot die genus *Geodia* en tot die familie Geodiidae. Die wetenskaplike name van die spesie is die eerste keer geldig gepubliseer in 1894 deur G.C.J. Vosmaer.

## Bronne 
* Vosmaer, G.C.J. (1894). Preliminary notes on some tetractinellids of the Bay of Naples. Tijdschrift der Nederlandsche Dierkundige Vereeniging. (2) 4: 269-286.
* Van Soest, R. (2011). *Isops anceps* (Vosmaer, 1894). In: Van Soest, R.W.M., Boury-Esnault, N., Hooper, J.N.A., Rützler, K, De Voogd, N.J., Alvarez de Glasby, B., Hajdu, E., Pisera, A.B., Manconi, R., Schoenberg, C., Janussen, D., Tabachnick, K.R., Klautau, M., Picton, B., Kelly, M., Vacelet, J. (2011) World Porifera database. Gebaseer op inligting uit die World Register of Marine Species, te vinde op http://www.marinespecies.org/aphia.php?p=taxdetails&id=134049.

## Verwysings
Deshun Deysel

**Deshun Deysel** (gebore 9 April 1970) is 'n Suid-Afrikaanse bergklimmer en sakevrou wat deel was van die eerste Suid-Afrikaanse ekspedisie na Berg Everest in 1996. Dit was die eerste keer wat die nuwe Suid-Afrikaanse vlag geplant is op die berg. Sy het die afgelope 15 jaar die meeste van die wêreld se hoogste berge aangedurf in 14 ekspedisies op 5 kontinente.

Bekend as 'n hoë-hoogte-bo-seespieël bergklimmer, het haar loopbaan as 'n onderwyseres begin. Sy het egter haarself die afgelope 20 jaar tot een van Suid-Afrika se voorste motiveringsprekers ontwikkel. Deshun is die stigter en direkteur van Deshun Deysel & Associates, 'n besigheid wat fokus op die bevordering en toerusting van leierskap in 'n konteks van verandering en diversiteit.

Deshun in 'n Laureus Sport Ambassadeur sedert 2010.

## Verwysings 
## Eksterne skakels 
* Deshun Deysel & Associates
Jerzy Buzek

**Jerzy Karol Buzek**  (3 Julie 1940, Smilovici, tans Tsjeggië -  ) is 'n Poolse politikus en huidige lid van die Europese Parlement. Hy was minister-president van Pole van 1997-2001 en president van die Europese Parlement van 14 Julie 2009 tot 17 Januarie 2012. 

## Minister-president van Pole 
Buzek is chemies ingenieur en lid van Solidarność sedert hierdie beweging se vroeë dae en het 'n groot rol daarin gespeel. Van 1997 tot 2001 het hy sy land as minister-president gedien. Hierdie tydperk word deur baie groot veranderings rakende pensioene, gesondheidsorg, plaaslike en regionale bestuur, onderwys en mynbou gekenmerk. Hy het sy land die NATO ingevoer en die basis vir die EU-lidmaatskap gelê. 
 
## President van die Europese Parlement 
Buzek was die eerste president uit die Oos-Europese state wat in 2004 lid van die EU geword het. Onder hom het die invoering van die Verdrag van Lissabon plaasgevind en hy het 'n belangrike rol in die ratifiseringsproses gespeel. 'n Ander onderwerp wat sy aandag gehad het is energie. Saam met Jacques Delors het hy die inisiatief geneem om 'n Europese Energie Gemeenskap te stig. 

## Verwysings
Omfalos

duimnael|170px|Die omfalos van Delphi in die dorp se museum.

’n **Omfalos** is ’n godsdienstige steen of artefak. In Antieke Griekeland het die woord ὀμφαλός "middelpunt" beteken. In die Griekse mitologie het Zeus twee arende in teenoorgestelde rigtings oor die wêreld heen gestuur om mekaar by die middelpunt te ontmoet. Volgens die mites oor die ontstaan van die Orakel van Delphi het hul paaie regoor Delphi gekruis en dit is waar Zeus die omfalos geplaas het. Omfalos is ook die naam van die steen wat aan Kronos gegee is. In die antieke wêreld van die Mediterreense gebied was dit ’n magtige godsdienstige simbool.

"Omfalossindroom" verwys na die geloof dat ’n plek met geopolitieke mag die belangrikste plek in die wêreld is.

## Delphi
Volgens die meeste verhale was die omfalos in die *adyton* (’n heilige plek in die Tempel van Apollo by Delphi waar die Pitia gesit het). Die steen self (wat dalk ’n kopie is) het ’n gravering van ’n net met knope wat die oppervlak bedek. Dit is hol binne en verteenwoordig die klip wat Rhea in babaklere toegedraai en aan Kronos gegee het terwyl sy voorgegee het dit is Zeus sodat sy Kronos om die bos kon lei. (Kronos was die pa wat al sy kinders ingesluk het om te keer dat een van hulle sy bewind omverwerp soos wat hy met sy eie pa, Uranus, gedoen het.)

Daar is geglo omfalosstene laat regstreekse kommunikasie met die gode toe. Holland (1933) het voorgestel die steen was hol sodat die orakel bedwelmende walms kon inasem. Erwin Rohde het geskryf die Piton by Delphi was ’n aardgees wat deur Apollo verslaan en onder die omfalos begrawe is. 

## Verwysings 
## Eksterne skakels
*
*15px Hierdie artikel is vertaal uit die Engelse Wikipedia
Doringrivier (spruit in Oos-Kaap, lat -32,70, long 24,61)

:*Hierdie Doringrivier vloei in die Oos-Kaap. Vir ander riviere met dieselfde naam, sien die dubbelsinnigheidsbladsy by Doringrivier.*

Die **Doringrivier** is 'n spruit wat in die Oos-Kaap van Suid-Afrika vloei.

## Monding 
*

## Eksterne skakel 
* Google-kaart van die Doringrivier se monding by Geonames.org (cc-by)

## Verwysings
Bulletrap

**Bulletrap**  is 'n klein nedersetting in die Nama Khoi Plaaslike Munisipaliteit.

Dit lê weggesteek agter klipkoppies aan die pad na Nigramoep, Grootmis en Kleinsee, wes van die N7-nasionale pad tussen Springbok en Steinkopf in Namakwaland en by 29° 27′ 43.52″ suid en 17° 47′ 10.59″ oos. Die dorpie is 767&nbsp;m bo seevlak en beskik oor 'n laerskool.

## Verwysings
Keisuke Hoashi

**Keisuke Hoashi** (gebore 14 September 1967) is 'n Amerikaanse akteur, vervaardiger, en regisseur. Hy is bekend vir sy rolle in die televisiereekse ''Bob's Burgers* (2011), *Mulaney* (2014), en *Big Little Lies* (2017).

## Filmografie 
### Televisiereekse 
* 1999: *Frank Leaves for the Orient*
* 2011: *Bob's Burgers*
* 2014: *Mulaney*
* 2017: *Big Little Lies*

### Televisierolprente 
* 2006: *Cooking Kids''

### Video's 
* 2009: *The Demon Doily*

## Eksterne skakels 
*
Michael McConnohie

**Michael McConnohie** (gebore 23 Julie 1951) is 'n Amerikaanse akteur en skrywer. Hy is bekend vir sy rolle in die rolprente *Teenage Mutant Ninja Turtles* (1990), *Teenage Mutant Ninja Turtles II: The Secret of the Ooze* (1991), en *Resident Evil: Degeneration* (2008), en in die televisiereeks *The Big O* (1999).

## Filmografie 
### Rolprente 
* 1990: *Teenage Mutant Ninja Turtles*
* 1991: *Teenage Mutant Ninja Turtles II: The Secret of the Ooze*
* 2004: *Frog-g-g!*
* 2008: *Resident Evil: Degeneration*

### Televisiereekse 
* 1985: *Captain Harlock and the Queen of a Thousand Years*
* 1987: *Visionaries: Knights of the Magical Light*
* 1988: *The Gong Show*
* 1992: *Jin Jin*
* 1996: *Bureau of Alien Detectors*
* 1998: *Walter Melon*
* 1999: *The Big O*
* 2001: *Chasing the Sun*
* 2001: *Hare+Guu*
* 2002: *Tenchi Muyô! GXP*
* 2003: *Gungrave*
* 2003: *Bobobo-bo Bo-bobo*
* 2003: *Requiem from the Darkness*
* 2004: *New Getter Robo*
* 2005: *MÄR: Märchen Awakens Romance*
* 2006: *Ergo Proxy*
* 2011: *Tiger & Bunny*
* 2011: *Hunter x Hunter*
* 2011: *Living Large*
* 2016: *Ajin*

### Video's 
* 2002: *How to Do the Asian Squat*

## Eksterne skakels 
*
Xander Mobus

**Xander Mobus** is 'n Amerikaanse akteur. Hy is bekend vir sy rolle in die rolprente *Boruto: Naruto the Movie* (2015) en *The Mummy* (2017), en in die televisiereeks *Erased* (2016).

## Filmografie 
### Rolprente 
* 2015: *Boruto: Naruto the Movie*
* 2017: *The Mummy*
* *Shattered Heaven: Midnight Twilight*

### Televisiereekse 
* 2010: *Death Battle*
* 2011: *The Completionist*
* 2011: *Wonders of the Universe*
* 2016: *Erased*
* 2017: *Toll of the Lost*
* 2017: *Katsugeki/Touken Ranbu*
* 2018: *Mecard*

## Eksterne skakels 
* 
*
Ronnie Ortiz-Magro

**Ronnie Ortiz-Magro** is 'n Amerikaanse akteur. Hy is bekend vir sy rolle in die rolprent *The Three Stooges* (2012) en in die televisiereekse *Jersey Shore* (2009), *Makeover Manor* (2013), en *Jersey Shore Family Vacation* (2018).

## Filmografie 
### Rolprente 
* 2012: *The Three Stooges*

### Televisiereekse 
* 2009: *Jersey Shore*
* 2012: *Snooki & JWOWW*
* 2013: *Makeover Manor*
* 2018: *Jersey Shore Family Vacation*

### Televisierolprente 
* 2009: ''MTV News Presents: Top 9 of '09*
* 2010: *Jersey Shore: Spoof'd''

## Eksterne skakels 
*
Charlie Robinson (akteur)

**Charlie Robinson** is 'n Amerikaanse akteur en regisseur. Hy is bekend vir sy rolle in die rolprente *Beowulf* (1999) en *The House Bunny* (2008), en in die televisiereeks *Night Court* (1984).

## Filmografie 
### Rolprente 
* 1975: *The Black Gestapo*
* 1999: *Beowulf*
* 2005: ''River's End*
* 2008: *The House Bunny*
* 2008: *Jackson*
* 2008: *Natural Disasters*
* 2018: *Senior Entourage*

### Televisiereekse 
* 1983: *Buffalo Bill*
* 1984: *Night Court*
* 1992: *Love & War*
* 1996: *Ink*
* 1998: *Buddy Faro*
* 2017: *The Guest Book*
* *Just South of Normal*

### Televisierolprente 
* 1973: *Set This Town on Fire*
* 1979: *Buffalo Soldiers*
* 2000: *The Last Dance*
* 2002: *Miss Lettie and Me*
* 2003: *Secret Santa*
* 2009: *Ronna & Beverly''

### Video's 
* 2005: *Triple Cross*

## Eksterne skakels 
*